Man in hof oor ‘daggalaboratorium’Foto: SAPD Donald is op borgtog van R3 000 vrygelaat. Hy is in hegtenis geneem op Geo’s Farm in Richwood nadat die polisie op 185 daggaplante ter waarde van nagenoeg R370 000 beslag gelê het. Moosa Adonis, die staatsaanklaer, het nie borgtog teengestaan nie. Die polisie het Dinsdag op die plaas toegesak waarna hulle glo op twee afskortings in die tuin afgekom het waar dagga gekweek is. “Daar is ook op ŉ hidroponiese daggalaboratorium afgekom in ŉ stal langs die huis,” het kapt. FC van Wyk, woordvoerder van die polisie, vroeër gesê. Donald moet weer op 4 Januarie in die hof verskyn.